"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Saate toob teieni Soome misjoniühendus One Way Mission.
Tere tulemast saatesse!
Täna pühendame kogu pooltunni õpetusele.
Õpetab One Way Nepaali töö juht Saji Kurian.
Ta räägib Eelijast ja tõlgiks on Kimmo Metsamäki.
One Way Pühapäevapidu Helsingis kell 12.00, Vuorikatu 19
Viin teid ühele reisile.
Reisi nimi on: Mugavustsoonist välja.
Väljapoole mugavustsooni.
Elame kõik oma mugavustsoonis.
Eriti teil soomlastel on siin mugav olemine.
Kas pole?
Vaatame mõninigaid piiblitegelasi
ja õpime midagi koos.
II Maailmasõja ajal ütles kindral Eisenhower,
et ühtki võitu ei saa hinnalandusega.
Edu nõuab pingutust.
See kehtib nii intellektuaalse,
moraalse kui vaimse elu kohta.
Nagu sõjatander.
Elame väga mugaval ajastul.
Vahel võib see meid täiesti endasse haarata.
Taas ja taas tuleb Jumal
ja raputab inimesi
ning kisub meid mugavustsoonist välja.
Paljud Soome misjonärid reisivad mööda maailma
ja kuulutavad evangeeliumi.
Nad võtavad omaks uue kultuuri.
Mind šokeeris,
kui üks soomlanna siin tõlkis hiina keelde.
See on suur väljakutse. Aamen.
Peame väljuma oma mugavustsoonist.
Nii oli ka Joosepiga.
Jumal kutsus teda ja ta ei teadnud, kuhu ta läks.
Ta kohtas mitmeid probleeme.
Jumal kutsus ta mugavustsoonist välja.
Edu nõuab pingutust.
Tähistame One Way 30-aastast juubelit.
Kuulsin, et töötasite kõvasti 30 aasta jooksul,
ja kohtasite mitmeid raskusi.
Inimesed ohverdasid oma aega, ande ja raha.
Jumal on andnud teile teeniva juhi nagu Tapani
ning teisigi inimesi tema ümber.
Lugesin mõningaid tema raamatuid,
kus ta rääkis võitlustest, väljakutsetest
ja vastupanustki.
Ta lahkus oma mugavustsoonist.
Jumal õnnistas teenistust.
Mulle meeldib uurida piiblitegelasi.
Nepaali piiblikoolis peetakse mind
Vana Testamendi õpetajaks.
Mulle meeldivad Vana Testamendi tegelased.
Paljud neist alustasid tavaliste inimestena,
kuid nad kasvasid suurteks jumalasulasteks.
Näiteks Mooses, Aabraham, Eelija,
neid on palju.
Aabraham oli valmis Morija mäel Iisakit ohverdama.
Joosep keeldus magamast Pootifari naisega.
Mooses seisis paljajalu Midjani kõrbes
põleva põõsa ees.
Ja Maarja sünnitas Jeesuse
Petlemma tallis.
Paulus langes Damaskuse teel Jumala valgust nähes näoli maha.
Kui vaatame neid suuri piiblitegelasi,
mõistan, et nad olid kõik kodust ära.
Kui nad kodust ära olid,
kohtusid nad Jumalaga.
Nende elud muutusid.
Kõik need kogemused toimusid väljaspool mugavustsooni.
Harva satume geniaalsete ideede otsa,
kui istume kontoris.
Ajalugu vaadates,
näiteks Operation Mobilization -
George Verwer alustas selle töö teel Indiasse.
Ta sai nägemuse,
kuidas kirjandust jagada.
Talle tuli mõte Doulose laevast.
Näiteks Mission Aviation Fellowship -
uusmeremaalane pastor Murray Kendon
sai idee ühenduse rajamiseks Inglismaal olles.
Jumal viib meid alati mugavustsoonist välja
ja õpetab meid väljas.
Mõtle oma elu peale.
Ehk kõlab see tuttavalt?
Sami sai oma nägemuse Nepaali külastades.
Ta tuli sinna tavalise turistina.
Jumal aga puudutas teda
ja alustas midagi tema südames.
Paljudel teist on olnud sarnaseid olukordi -
nagu silmad avaneksid.
Mis juhtub,
kui oma rutiini ja mugavustsooni maha jätame?
Esiteks muutume avatumaks muutustele,
uutele arusaamadele ja uutele kohustustele.
Teiseks, väljaspool mugavutsooni,
muutume avatumaks ka Jumala suhtes.
Kui mingit kohta väga hästi tunneme,
ei vaja me mingit abi.
Mina Helsingit ei tunne,
nii et vajan alati kellegi abi.
Sõltume kellestki.
Kui väljume oma mugavustsoonist,
hüüame enam Issanda poole
ja sõltume rohkem Jumalast.
Minu isiklikus elus
ja meie töös Nepaalis
on hämmastav, kuidas seda tööd alustasime.
Oleme kohanud palju raskusi ja tagakiusu.
Fanaatikud peksid mind
ja mingil hetkel ma ei tahtnud seal enam elada.
Tahtsin alla anda.
Lapsed ütlesid: Nüüd aitab,
lähme kuhugi mujale.
Aga usaldasime Jumalat.
Ta õpetas mulle nii palju asju selles olukorras.
Jumal toob meid alati mugavustsoonist välja.
Vaatame täna 1. Kuningate raamatut,
peatükk 19.
1. Kuningate 19: 1-5
Ja Ahab jutustas Iisebelile kõik, mis Eelija oli teinud
ja kuidas ta oli mõõgaga tapnud kõik prohvetid.
Siis läkitas Iisebel käskjala Eelijale ütlema:
Jumalad tehku minuga ükskõik mida,
kui ma homme sel ajal ei tee sinu hingega,
nagu sündis kõigi nende hingedega!” Kui Eelija seda nägi,
siis ta võttis kätte ja läks ära oma hinge pärast.
Ta jõudis Beer-Sebasse, mis kuulub Juudale,
ja jättis oma poisi sinna.
Ta ise aga käis kõrbes ühe päevateekonna
ja tuli ning istus ühe leetpõõsa alla;
siis soovis ta oma hinges, et ta võiks surra, ja ütles:
Küllalt! Nüüd, Issand, võta mu hing, sest ma pole parem kui mu vanemad!”
Ja ta heitis maha ning jäi magama leetpõõsa alla.
Aga vaata, üks ingel puudutas teda ja ütles temale: Tõuse üles, söö!"
Räägime veidi taustast.
Eelijat tuntakse tuleprohvetina.
Ta tegutses kuningas Ahabi ja Iisebeli ajal.
Kuninganna tuli teisest riigist
ja abiellus Ahabiga.
Ta tõi kaasa oma jumalad.
Tema lemmikjumal oli Baal,
looduse ja viljakuse jumal.
Peagi seadustati Baali kummardamine.
Teda teeniti Iisraeli Jumala kõrval,
teeniti kaht jumalat.
Eelija esitas väljakutse:
kui Baal on Jumal, teenige teda,
aga kui Iisraeli Jumal on tõeline Jumal,
teenige teda.
Korraldati väike võistlus,
et näha, kas Baal on tõeline jumal,
või on Iisraeli Jumal tõeline,
mis puhul tuleb Teda teenida.
Teate, mis juhtus.
Prohvet Eelija seisis üksi
ja tõestas, et Iisraeli Jumal on elav Jumal
ning tappis 450 Baali prohvetit.
Võimas töö, kas pole.
Ta oli üksi.
Jumal tegi ime.
Vaatame, mis seejärel juhtus.
Lugesime seda äsja.
Ahab rääkis Iisebelile, mida Eelija tegi,
ja kuidas ta tappis mõõgaga kõik Baali prohvetid.
Siis ta kartis.
Kui Eelija kuulis,
et Iisebel teda tappa tahab,
ta põgenes,
ja peitis end kõrbes,
ning ütles, et ei taha enam elada,
vaid hoopis surra.
Miks?
Kui vaatame Eelija elu -
suur prohvet, tugev usk Jumalasse,
aga ühe naisterahva pärast,
kes ta tappa lubas,
oli ta täis hirmu
ja põgenes oma elu eest.
Mis juhtus vägeva prohveti Eelijaga?
Piibel ütleb, et Eelija oli kurnatud.
Ta jooksis ja tahtis alla anda,
ta ei tahtnud enam jätkata.
Miks?
Ta oli füüsiliselt väsinud.
Ptk 19:4.
Näeme siin tema tunnete võitlust.
Ta tundis, et oli lüüasaanud.
Ta ütles Issandale: Aitab!
Ta oli masendunud ja ütles Issandale:
"Võta mu elu!"
Ta tundis end süüdi:
"Ma pole parem kui mu esivanemad."
Samal ajal ta haletses ennast,
et oli tuliselt Issandat teeninud.
Samas tundis ta ka üksindust
ja arvas, et on ainsana järgi jäänud.
Ta oli lausa paranoiline:
"Nad tahavad mind tappa."
Kui kõik need tunded ühinesid,
otsustas ta alla anda.
Süükompleksi ja tagakiusukompleksi tõttu
ei tahtnud ta enam elada.
Jumal muutis kõik.
Ta oli füüsiliselt väsinud,
kuna ta oli pida tee maha käinud.
Siis oli ta kõrbes
ja rändas veel 40 päeva Hoorebini.
See oli pikk teekond
ja ta oli füüsiliselt väsinud.
Seepärast tahtis ta elust loobuda.
Teiseks koges ta emotsionaalset stressi.
Tema üksi 450 Baali prohveti vastu.
Ta esitas neile väljakutse ja pilkas neid.
Ta veetis terve päeva vaimses võitluses.
Kolmandaks oli Eelija vaimselt kurnatud.
Ta oli pidevas vaimses sõjas,
võitles pimedusega,
tema usku venitati.
Selle kõige tulemusena
ei suutnud ta seda kõike enam kannatada.
Ma ei tea, kuidas teil siin,
aga Nepaalis kogeme vaimset võitlust iga päev.
Kui inimeste eest palvetame,
on vaimne võitlus väga tugev.
Vahel tunneme liigset survet
ja vahel meid rünnatakse.
Vahel tunneme peavalu,
kuna oleme keset vaimset võitlust.
Misjonäri ja pastorina Nepaalis
olen kohanud paljusid teisi,
kes kurdavad sama.
Inimestel on sellistes olukordades
erinevaid probleeme.
Jumal muutis Eelija elus kõik.
Näeme, kuidas Jumal Eelija puhul tegutses,
1. Kuningate 19:5 -
"Ja ta heitis maha ning jäi magama leetpõõsa alla.
Aga vaata, üks ingel puudutas teda ja ütles temale: 'Tõuse üles, söö!'"
Eelija vajas tol hetkel toitu.
Jumal tegeles kõigepealt tema ihuga.
Vahel oleme väga vaimsed
ja unustame füüsilised vajadused.
Peame meeles pidama,
et oleme inimolendid.
Hindan One Way kommet,
et misjonärid kutsutakse misjonipõllult
aasta kahe tagant koju puhkama.
Oleme väljas misjonipõllul
keset pidevat vaimset sõda.
Minule on Soome-tulek ka puhkus.
Koju naastes olen täis energiat.
Te hoolitsete meie eest väga hästi.
Lõpetasin veejoomise.
Meie perenaine annab meile ainult piima juua.
Nii et puhkame piisavalt.
Meie ihu vajab seda puhkust.
Saame piisavalt magada
ja naudime seda aega.
Teiseks küsis Issand Eelijalt:
"Mis sa siin teed, Eelija?"
Jumal ju teab vastust.
Jumal küsis Aadamalt samuti:
"Kus sa oled?"
Jumal ju teadis, kus ta oli.
Jumal aga suhtles temaga.
Jumal andis talle võimaluse rääkida.
Kui sa asju välja räägid,
sa nagu õhutaksid ruume.
Sa avad uksed.
Masenduses olles
ei tahaks kellegagi rääkida,
aga kui end kellelegi avad,
avad oma meele ja leevendad survet.
On hea teistega rääkida.
Ja samas on hea ka palves Issandaga rääkida.
See on tänaseks kõik. Aitäh vaatamast!
Õnnistatud nädalat! Kohtume nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri